Къэбэрдей-Балъкъэрым и премьер-министр Мусуков А. ТI. хуэзащ УФ-м и Президентым и деж геральдикэмкIэ щыIэ советым и тхьэмадэ, къэрал герольдмейстер Вилинбахов Г. В.
КъБР-м и премьер-министр Мусуков Алий дыгъуасэ Правительствэм и Унэм щыхуэзащ УФ-м и Президентым и деж геральдикэмкIэ щыIэ советым и тхьэмадэ, Къэрал Эрмитажым и унафэ-щIым щIэныгъэ лэжьыгъэмкIэ и къуэдзэ Вилинбахов Георгий.
ЗэIущIэм щытепсэлъыхьащ къэралым геральдикэмкIэ и регистрым республи-кэм и муниципальнэ щIыналъэ щхьэхуэ-хэм я гербхэр итхэным, щIыналъэм и официальнэ дамыгъэхэр хэIущIыIу щIыным япыщIа Iуэхухэм.
Зэпкърыхауэ тепсэлъыхьащ щIэныгъэ къэхутэныгъэхэр зэщIыгъуу егъэкIуэкIынымкIэ Эрмитажымрэ Бэрбэч Хь. М. и цIэр зезыхьэ Къэбэрдей-Балъкъэр къэрал университетымрэ яку дэлъ зэпыщIэныгъэхэм зегъэубгъуным.
Къэрал герольдмейстерыр «Эрмитажым и махуэхэр — Кавказ Ищхъэрэм» программэ иным хиубыдэу Налшык къэкIуащ икIи КъБР-м и вузхэм я студентхэм папщIэ лекцэхэм къеджэнущ.
ЗэIущIэм хэтащ Бэрбэч Хь. М. и цIэр зезыхьэ КъБКъУ-м и ректор Алътуд Ю. Къ.
КъБР-м и Iэтащхьэмрэ
Правительствэмрэ я пресс-IуэхущIапIэ.
